**ΑΔΑ: ΒΕΙΕ4690ΩΡ-1ΜΝ**

**ΟΡΓΑΝΙΣΜΟΣ ΚΑΤΑ ΤΩΝ ΝΑΡΚΩΤΙΚΩΝ**

**(ΟΚΑΝΑ)**

Αβέρωφ 21, Αθήνα, 10433 **ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

Τηλ.:210 8898200

Fax:210 8253760Αθήνα, 28/1/2013

**Γενική Διεύθυνση** Αρ. Πρωτ: 1109

**Τμήμα:** Συμβάσεων και Προμηθειών

**Πληροφορίες:** κος Λύκουρας Παναγιώτης

**Ταχ. Διεύθυνση:** Αβέρωφ 21, Αθήνα, 10433

**Τηλέφωνο:** 210 8898221

**Fax:** 210 8253760

**ΠΕΡΙΛΗΨΗ ΔΙΑΚΗΡΥΞΗΣ ΔΙΕΘΝΟΥΣ ΑΝΟΙΚΤΟΥ ΔΙΑΓΩΝΙΣΜΟΥ**

Ανακοινώνουμε ότι ο Οργανισμός Κατά των Ναρκωτικών διενεργεί διεθνή, ανοικτό διαγωνισμό, για την ανάδειξη αναδόχου παροχής υπηρεσιών για το έργο  **««Εκστρατεία Ενημέρωσης και Ευαισθητοποίησης του κοινωνικού συνόλου με στόχο τη διευκόλυνση των πολιτικών που σχετίζονται με την αντιμετώπιση του προβλήματος των εξαρτήσεων»** της Πράξης με τίτλο : **ΚΑΜΠΑΝΙΑ ΕΝΗΜΕΡΩΣΗΣ ΓΙΑ ΤΙΣ ΕΞΑΡΤΗΣΕΙΣ. ΕΤΗΣΙΟ ΦΕΣΤΙΒΑΛ ΚΑΤΑ ΤΩΝ ΝΑΡΚΩΤΙΚΩΝ.**

**Συνολικός προϋπολογισμός :**  Ο συνολικός προϋπολογισμός του έργου ανέρχεται έως το ποσό του ενός εκατομμυρίου εξακοσίων είκοσι έξι χιλιάδων δεκαέξι ευρώ **(1.626.016 €)** πλέον ΦΠΑ 23% τριακοσίων εβδομήντα τριών χιλιάδων εννιακοσίων ογδόντα τεσσάρων ευρώ **(373.984 €)** ήτοι συνολικού ποσού δύο εκατομμυρίων ευρώ **(2.000.000 €)**

**Χρηματοδότηση έργου :** Το Έργο χρηματοδοτείται από το Επιχειρησιακό Πρόγραμμα «Ανάπτυξη Ανθρώπινου Δυναμικού», Άξονας Προτεραιότητας 13, στο πλαίσιο του ΕΣΠΑ 2007-2013, σε ποσοστό 85% από το Ευρωπαϊκό Κοινωνικό Ταμείο και 15% από Εθνικούς Πόρους. Οι δαπάνες του έργου θα βαρύνουν το Πρόγραμμα Δημοσίων Επενδύσεων, ΣΑΕ Ε0918.

**Διαδικασία και τρόπος απόδοσης των πιστώσεων :** Η πληρωμή της αμοιβής θα πραγματοποιείται κατά στάδια με βάση την εκταμίευση των χρημάτων από τη διαχειριστική αρχή και σύμφωνα με την παραγωγή έργου από τον ανάδοχο.

**Κριτήριο κατακύρωσης :** η συμφερότερη από οικονομικής άποψης προσφορά.

**Χρόνος υλοποίησης, διάρκεια εκτέλεσης έργου :** από την υπογραφή της σύμβασης ανάθεσης, μεταξύ της Αναθέτουσας Αρχής και του Αναδόχου μέχρι τη λήξη της πράξης «ΚΑΜΠΑΝΙΑ ΕΝΗΜΕΡΩΣΗΣ ΓΙΑ ΤΙΣ ΕΞΑΡΤΗΣΕΙΣ. ΕΤΗΣΙΟ ΦΕΣΤΙΒΑΛ ΚΑΤΑ ΤΩΝ ΝΑΡΚΩΤΙΚΩΝ» (**12η Μαΐου 2015)**

**Τόπος παράδοσης, τόπος παροχής υπηρεσιών :** Πανελλαδική εκστρατεία εθνικής εμβέλειας

**Γλώσσα :** Ελληνική**,** με εξαίρεση τους τεχνικούς όρους που θα αναφέρονται (όπου απαιτείται) και στην αγγλική

**Ημερομηνία λήξης υποβολής προσφορών :** 21/3/2013, ημέρα Πέμπτη και μέχρι ώρα 12.00 μεσημβρία, στην Κεντρική Γραμματεία του Οργανισμού Κατά των Ναρκωτικών.

**Ημερομηνία αποσφράγισης προσφορών :** 22/3/2013**,** ημέρα Παρασκευή και ώρα 12.00 μεσημβρία, στην Αίθουσα Εκδηλώσεων, στο ισόγειο των Κεντρικών Υπηρεσιών του Οργανισμού, Αβέρωφ 21, Αθήνα.

**Χρόνος ισχύος της προσφοράς :** 8 μήνες από την επομένη ημέρα της διενέργειας του διαγωνισμού.

**Προσφορές :** για το σύνολο των ανατιθέμενων υπηρεσιών.

**Δικαίωμα συμμετοχής** φυσικά ή νομικά πρόσωπα ή ενώσεις προσώπων με συναφές αντικείμενο απασχόλησης και τεκμηριωμένη εμπειρία στην υλοποίηση παρόμοιων έργων που λειτουργούν νόμιμα στην Ελλάδα ή σε άλλο κράτος μέλος της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει τη Συμφωνία Δημοσίων Συμβάσεων του Παγκόσμιου Οργανισμού Εμπορίου, η οποία κυρώθηκε με το νόμο 2513/1997 ή σε τρίτες χώρες που έχουν συνάψει ευρωπαϊκές συμφωνίες με την Ευρωπαϊκή Ένωση. Δικαίωμα συμμετοχής έχουν επίσης οι ενώσεις προσώπων ή κοινοπραξίες, που προτίθενται να υποβάλλουν κοινή προσφορά. Σε περίπτωση υποβολής κοινής προσφοράς, τα μέλη της ένωσης ή κοινοπραξίας ευθύνονται αλληλεγγύως και εις ολόκληρον έναντι της αναθέτουσας αρχής για την υλοποίηση του έργου.

**Επιτρεπτή παρουσία στην αποσφράγιση των προσφορών :** νομίμου ή εξουσιοδοτημένου εκπροσώπου των διαγωνιζόμενων σχημάτων.

**Απαιτούμενες εγγυήσεις :**

α) εγγυητική επιστολή συμμετοχής στο διαγωνισμό 5 % της προϋπολογισθείσας δαπάνης με ΦΠΑ.

β) εγγυητική επιστολή καλής εκτέλεσης της σύμβασης αξίας 10% της συνολικής συμβατικής δαπάνης χωρίς το ΦΠΑ.

**Ημερομηνία αποστολής** **της παρούσας ανακοίνωσης στην Υπηρεσία Επισήμων Εκδόσεων των Ευρωπαϊκών Κοινοτήτων :** 28/1/2013

**Ημερομηνία δημοσίευσης / ανάρτησης της διακήρυξης στην ιστοσελίδα του ΟΚΑΝΑ** : 15/2/2013

Η παραλαβή των τευχών της διακήρυξης γίνεται από τον διαδικτυακό τόπο του Οργανισμού [www.okana.gr](http://www.okana.gr)

**Πληροφορίες** όλες τις εργάσιμες ημέρες και ώρες στο τηλέφωνο 210889888, 2108898254, fax : 210 8253760, email : okana@okana.gr.

**Η Πρόεδρος του Δ.Σ ΟΚΑΝΑ**

**Μινέρβα-Μελπομένη Μαλλιώρη**

**Αναπληρ. Καθηγήτρια Ψυχιατρικής Π.Α.**